મીનલનો આ રીતે ફોન આવતા મોરબી રહેલા તેના પરિવારજનો ગભરાઈ ગયા હતા. બીજી તરફ વારંવાર આ રકમ બેંક એકાઉન્ટમાં જમા કરાવવા માટેના ફોન આવતા તેમણે મોરબી એલસીબીને જણાવ્યું હતું. મોરબી પોલીસે અપહરણકર્તાનો આઈસીઆઈસીઆઈ બેંકનો એકાઉન્ટ નંબર ચેક કરાવતા લવદીપસિંહની વિગતો મળી હતી. આ વિગતો મોરબી પોલીસે અમૃતસર પોલીસને મોકલી આપતા અમૃતસરના એએસપી પરમપાલસિંહે ટીમ મોકલી ચારેય બંધકોને છોડાવ્યા હતા અને લવદીપસિંહ અને તેના બે સાગરીતોને દબોચી લીધા હતા.